ZAPISNIK
45. sjednice Vijeća Mjesnog odbora Dankovec
održane dana 18. veljače 2025. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Katarina Budak, Dražen Zrinski i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 45. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 44.sjednice Vijeća Mjesnog odbora Dankovec, održane 21. siječnja 2024.godine.
      Na prijedlog predsjednika Vijeća, Vijeće jednoglasno prihvaća dopunu i utvrđuje
DNEVNI RED
1. Prijedlog lokacija za nasipavanje puta tucanikom – donošenje zaključka;
2. Prijedlog za postavljanje prometnog ogledala nasuprot Čučerska cesta kbr.49 – 51 i ulice Malčići – donošenje zaključka;
3. Prijedlog za sanaciju udarnih rupa u ulici Pustika – donošenje zaključka; 
4. Prijedlog za sanaciju postojećih prometnih ogledala – donošenje zaključka;
5. Pitanja, prijedlozi i obavijesti
[bookmark: _GoBack]Ad 1.   Prijedlog lokacija za nasipavanje puta tucanikom
Nakon rasprave, Vijećnici MO Dankovec usuglasili su se i donijeli 
ZAKLJUČAK
Predlaže se hitna sanacija puteva na slijedećim lokacijama (katastarskim česticama), i to na način da se isti nasipaju kamenom tucanikom cijelom dužinom čestice/puta:
· k.č. 13474, k.o. ČUČERJE NOVO
· k.č. 13804, k.o. ČUČERJE NOVO
· k.č. 13805, k.o. ČUČERJE NOVO
· k.č. 13971, k.o. ČUČERJE NOVO
· k.č. 13991, k.o. ČUČERJE NOVO
Gore navedeno predlaže se radi lošeg stanja istih.
Ad.2   Prijedlog za postavljanje prometnog ogledala nasuprot Čučerska cesta 49-51 i ulice Malčići
Nakon rasprave Vijećnici donose

ZAKLJUČAK

1. Predlaže se postavljanje prometnog ogledala na sljedećim lokacijama:

· na Čučerskoj cesti kod kbr.49-51 
· na izlazu iz ulice Malčići

2. Gore navedeno predlaže se radi sigurnosti svih sudionika u prometu te lakšeg uključivanja u promet. 

Ad.3   Prijedlog za sanaciju udarnih rupa u ulici Pustika
Nakon rasprave, Vijećnici su donijeli 

ZAKLJUČAK

1. Predlaže se sanacija udarnih rupa u ulici Pustika zbog vrlo lošeg stanja kolnika.
2. Gore navedeno predlaže se radi sigurnijeg i lakšeg prometovanja stanara i vozila Čistoće.  

Ad.4   Prijedlog za sanaciju postojećih prometnih ogledala
Nakon rasprave Vijećnici donose 

ZAKLJUČAK

Predlaže se sanirati, odnosno pravilno namjestiti i ispraviti postojeća prometna ogledala, koja se nalaze na sljedećim lokacijama: 

· Čučerska cesta kod kbr.117 b
· Čučerska cesta kod kbr.187
· izlaz iz ulice Sv. Barbare na Čučersku cestu
· izlaz iz ulice Goliš  na Čučersku cestu
· skretanje sa Čučerske ceste u ulicu Sv. Barbare

Ad.5  Pitanja, prijedlozi i obavijesti
          Po ovoj točki dnevnog reda nije bilo pitanja i prijedloga.
        
           Završeno u 20:15 sati.

KLASA:024-08/25-003/394
URBROJ: 251-13-11-5/009-25-2
U Zagrebu, 18. veljače 2025.
Zapisnik sastavio: Dražen Zrinski  
Zapisnik tehnički i administrativno obradila: Sandra Šukunda
                                          Predsjednik Vijeća MO Dankovec           
                                                                                                             Ivica Ivanović

